Inwoners betoog ná beloftes nie nagekom word | Nuus24
Johannesburg – Altesaam 15 mense is tydens ‘n betoging teen swak dienslewering in Touwsrivier in die Wes-Kaap in hegtenis geneem, het ‘n koerant berig.Cape Times berig honderde inwoners van die Zionpark- informele nedersetting het Maandagoggend naby die N1 bymekaargekom. Hulle het buitebande en boomtakke aan die brand gesteek.‘n Gedeelte van die hoofweg was tot 14:00 gesluit aangesien rotse van die pad verwyder moes word.Michael Visagie, leier van die gemeenskap, het aan die koerant gesê behuising en ander dienste is verlede week by ‘n gemeenskapsvergadering aan inwoners belowe.“Ons is bereid om dood te gaan. Ons sal nie ophou betoog tot ons vereistes nagekom word nie. Huise, spoeltoilette, geteerde paaie, elektrisiteit en lopende water is aan ons belowe en ons wil hê dié beloftes moet nagekom word.”Gerrit Matthyse, munisipaliteitsbestuurder van die Breederiviervallei, sê die betogings het grootliks te make met inwoners wat gefrustreerd is dat hulle 20 jaar lank op ‘n waglys vir behuising is. Sowat 25 000 mense is op dié lys. Sapa het intussen berig dat 26 betogers vasgetrek is.Volgens lt.kol. André Traut is die situasie tans onder beheer.Volg Nuus24 op Twitter - SAPA
Lees meer oor: touwsrivier | behuising | dienslewering | betogings VOLGENDE OP NUUS24X